CELEX: 22019D0209
Language: lv
Date: 2017-05-05 00:00:00
Title: EEZ Apvienotās komitejas Lēmums Nr. 97/2017 (2017. gada 5. maijs), ar ko groza EEZ līguma XIII pielikumu (Transports) [2019/209]

7.2.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 36/57
               
            
         EEZ APVIENOTĀS KOMITEJAS LĒMUMS
         Nr. 97/2017
         (2017. gada 5. maijs),
         ar ko groza EEZ līguma XIII pielikumu (Transports) [2019/209]
         EEZ APVIENOTĀ KOMITEJA,
         ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
         tā kā:
         
                     (1)
                  
                  
                     EEZ līgumā ir jāiekļauj Eiropas Parlamenta un Padomes 2016. gada 14. decembra Regula (ES) 2016/2337, ar ko atceļ Padomes Regulu (EEK) Nr. 1192/69 par kopīgiem noteikumiem uzskaites normalizēšanai dzelzceļa pārvadājumu uzņēmumos (1).
                  
               
                     (2)
                  
                  
                     Ar Regulu (ES) 2016/2337 atceļ Padomes Regulu (EEK) Nr. 1192/69 (2), izņemot noteikumus, ko piemēro uzskaites normalizēšanai attiecībā uz IV kategorijas gadījumiem, kas iekļauti Regulas (EEK) Nr. 1192/69 IV pielikumā; minētos noteikumus turpina piemērot līdz 2017. gada 31. decembrim. Regula (EEK) Nr. 1192/69, kas ir iekļauta EEZ līgumā, tādējādi saskaņā ar EEZ līgumu ir jāatceļ no 2018. gada 1. janvāra.
                  
               
                     (3)
                  
                  
                     No 2017. gada 31. decembra Regula (ES) 2016/2337 kļūs novecojusi, un tādējādi saskaņā ar EEZ līgumu tā ir jāatceļ no 2018. gada 1. janvāra.
                  
               
                     (4)
                  
                  
                     Tādēļ attiecīgi būtu jāgroza EEZ līguma XIII pielikums,
                  
               IR PIEŅĒMUSI ŠO LĒMUMU.
         
            1. pants
            EEZ līguma XIII pielikumu groza šādi:
            
                        1)
                     
                     
                        pēc 39. punkta (Padomes Regula (EEK) Nr. 1192/69) iekļauj šādu punktu:
                        
                                    “39.a
                                 
                                 
                                    
                                       32016 R 2337: Eiropas Parlamenta un Padomes 2016. gada 14. decembra Regula (ES) 2016/2337, ar ko atceļ Padomes Regulu (EEK) Nr. 1192/69 par kopīgiem noteikumiem uzskaites normalizēšanai dzelzceļa pārvadājumu uzņēmumos (OV L 354, 23.12.2016., 20. lpp.).”;
                                 
                              
                  
                        2)
                     
                     
                        pielikuma NOZARU PIELĀGOJUMU II punktā vārdus “Regulas (EEK) Nr. 1192/69 3. pants” svītro no 2018. gada 1. janvāra;
                     
                  
                        3)
                     
                     
                        pielikuma 39. punkta (Padomes Regula (EEK) Nr. 1192/69) un 39.a punkta (Eiropas Parlamenta un Padomes Regula (ES) 2016/2337) tekstu svītro no 2018. gada 1. janvāra.
                     
                  
         
            2. pants
            Regulas (ES) 2016/2337 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
         
         
            3. pants
            Šis lēmums stājas spēkā 2017. gada 6. maijā, ja ir iesniegti visi paziņojumi saskaņā ar EEZ līguma 103. panta 1. punktu (*1).
         
         
            4. pants
            Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
         
         
            Briselē, 2017. gada 5. maijā
            
               
                  EEZ Apvienotās komitejas vārdā –
               
               
                  priekšsēdētājs
               
               Claude MAERTEN
            
         
         
            (1)  OV L 354, 23.12.2016., 20. lpp.
         
         
            (2)  OV L 156, 28.6.1969., 8. lpp.
         
         
            (*1)  Konstitucionālās prasības nav norādītas.